শহিদুল আলমের মামলার স্থগিতাদেশের ওপর শুনানি ১১ এপ্রিল
আলোচিত্রী ড. শহিদুল আলম। ফাইল ছবি
আলোকচিত্রী শহিদুল আলমের বিরুদ্ধে তথ্য ও যোগাযোগ প্রযুক্তি আইনে করা মামলার তদন্ত কার্যক্রম স্থগিত করে হাইকোর্টের দেওয়া আদেশের ওপর শুনানি হবে ১১ এপ্রিল।
প্রকাশিত: ২৫ মার্চ ২০১৯, ১৫:২৮ আপডেট: ২৫ মার্চ ২০১৯, ১৫:২৮
(প্রিয়.কম) আলোকচিত্রী শহিদুল আলমের বিরুদ্ধে তথ্য ও যোগাযোগ প্রযুক্তি আইনে করা মামলার তদন্ত কার্যক্রম স্থগিত করে হাইকোর্টের দেওয়া আদেশ স্থগিত চেয়ে রাষ্ট্রপক্ষের করা আবেদনের ওপর শুনানি হবে ১১ এপ্রিল। ওইদিন আপিল বিভাগে রাষ্ট্রপক্ষের এ আবেদনের ওপর শুনানি করা হবে।
২৫ মার্চ, সোমবার চেম্বার বিচারপতি হাসান ফয়েজ সিদ্দিকী এ আদেশ দেন। আদালতে রাষ্ট্রপক্ষে শুনানি করেন অ্যাটর্নি জেনারেল মাহবুবে আলম। অপরদিকে শহিদুল আলমের পক্ষে ছিলেন আইনজীবী এ এফ হাসান আরিফ।
গত ১৪ মার্চ, বৃহস্পতিবার বিচারপতি শেখ হাসান আরিফ ও বিচারপতি রাজিক আল জলিলের সমন্বয়ে গঠিত হাইকোর্ট বেঞ্চ শহিদুল আলমের মামলার কার্যক্রমের ওপর স্থগিতাদেশ দেন।
মামলার তদন্ত প্রক্রিয়ার বৈধতা চ্যালেঞ্জ করে গত ৩ মার্চ হাইকোর্টে রিট করা হয়। এই রিটের শুনানিতে ১৩ মার্চ, বুধবার আদালত মামলাটির নথি তলব করে। ঢাকার মুখ্য মহানগর হাকিম আদালত থেকে ওই নথি এসে আজ পৌঁছালে শুনানি নিয়ে আদালত এই আদেশ দেয়।